PATVIRTINTA

Jonavos „Neries“ pagrindinės mokyklos

direktoriaus 2021 m. rugpjūčio 27 d.

įsakymu Nr. V-128

JONAVOS „NERIES“ PAGRINDINĖS MOKYKLOS PRIEŠMOKYKLINIO UGDYMO PEDAGOGO PAREIGYBĖS APRAŠYMAS

20\_\_\_ m. \_\_\_\_\_\_\_\_\_\_\_\_\_\_\_\_ d.

Jonava

1. SKYRIUS

PAREIGYBĖ

1. Priešmokyklinio ugdymo pedagogas, pareigybės kodas 234202.
2. Pareigybės lygis – A2.
3. Priešmokyklinio ugdymo pedagogas pavaldus mokyklos direktoriui. Jo veiklą koordinuoja ir prižiūri mokyklos direktoriaus pavaduotojas ugdymui.
4. SKYRIUS

SPECIALŪS REIKALAVIMAI ŠIAS PAREIGAS EINANČIAM PRIEŠMOKYKLINIO UGDYMO PEDAGOGUI

1. Priešmokyklinio ugdymo mokytojas, einantis šias pareigas, turi atitikti šiuos specialius reikalavimus:
   1. baigta ikimokyklinio ir (ar) pradinio ugdymo mokytojų rengimo programa ir Lietuvos Respublikos švietimo ir mokslo ministro nustatyta tvarka išklausyti 40 valandų darbo priešmokyklinėje grupėje kursai arba studijų metu išklausyti atitinkami dalykai ir turėti pedagogo kvalifikaciją;
   2. per metus nuo darbo priešmokyklinio ugdymo mokytoju pradžios privalo būti išklausęs specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“, jeigu nėra išklausęs ne mažesnės apimties (60 valandų arba 2 studijų kreditų) kursų anksčiau arba studijų metu;
   3. privalo būti įgijęs kompetencijas, numatytas Reikalavimuose mokytojų kompiuterinio raštingumo programoms, patvirtintoms Lietuvos Respublikos švietimo ir mokslo ministro 2007 m. kovo 29 d. įsakymu Nr. ISAK-555 „Dėl reikalavimų mokytojų kompiuterinio raštingumo programoms patvirtinimo“;
   4. privalo mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų patvirtinimo ir įgyvendinimo“, reikalavimus;
   5. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**ŠIAS PAREIGAS EINANČIO PRIEŠMOKYKLINIO UGDYMO PEDAGOGO**

**FUNKCIJOS**

1. Priešmokyklinio ugdymo pedagogas vykdo šias funkcijas:
   1. organizuoja ugdomąją veiklą pagal Priešmokyklinio ugdymo programą atsižvelgdamas į mokykloje patvirtinto modelio ypatumus, individualius ugdytinių poreikius:
      1. vertina vaikų pažangą ir pasiekimus vadovaudamasis Priešmokyklinio ugdymo standartu, patvirtintu Lietuvos Respublikos švietimo ir mokslo ministro 2003 m. liepos 9 d. įsakymu Nr. ISAK-1015 (Žin., 2003, N. 77-3525), per 4 savaites nuo programos pradžios atlieka pirminį pasiekimų vertinimą ir aptaria su tėvais (globėjais);
      2. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(si) programų rengimą, dalyvauja jas rengiant;
      3. kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;
      4. supažindina šeimą su priešmokyklinio ugdymo ypatumais, nuolat informuoja apie vaiko daromą pažangą;
      5. skatina tėvus dalyvauti grupės ir mokyklos veikloje, rūpinasi tėvų (globėjų, rūpintojų) švietimu, pagal kompetenciją teikia jiems informaciją, konsultuoja;
      6. parenka ugdymo metodus ir priemones, atitinkančias specialiuosius vaikų ugdymo(si) poreikius;
      7. kartu su Mokyklos vaiko gerovės komisija ir tėvais (globėjais) vaikui, kuriam nustatyti specialieji ugdymosi poreikiai, pritaiko programą vadovaudamasis mokinių, turinčių specialių ugdymosi poreikių, ugdymosi tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 ,,Dėl mokinių, turinčių specialiųjų ugdymosi poreikių, organizavimo tvarkos aprašo patvirtinimo”;
      8. esant grėsmei vaiko sveikatai ir gyvybei, nedelsiant kreipiasi į pagalbą galinčias suteikti institucijas (pvz.: policiją, greitąją pagalbą ir kt.);
      9. bendradarbiauja su kitais pedagogais (logopedu, specialiuoju, socialiniu pedagogu, auklėtojais, būsimuoju ugdomų vaikų mokytoju ir kt.).
   2. Numato tinkamą grupės dienos ritmą, sudaro tinkamas sąlygas vaikų poilsiui ir maitinimui.
   3. Bendrauja ir bendradarbiauja su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo.
   4. Dalyvauja bendruose įstaigos renginiuose, projektuose, posėdžiuose, pasitarimuose, darbo grupių veikloje.
   5. Laikosi darbo tvarkos taisyklių, laiku pildo dokumentaciją.

**IV SKYRIUS**

**ATSAKOMYBĖ**

1. Priešmokyklinio ugdymo pedagogas atsako už:
   1. Lietuvos Respublikos įstatymų, kitų teisės aktų, Jonavos „Neries“ pagrindinės mokyklos nuostatų, darbo tvarkos taisyklių, etikos normų laikymąsi;
   2. tinkamą priskirtų funkcijų, formaliojo skyriaus vedėjo, direktoriaus pavaduotojo pavedimų atlikimą;
   3. už emociškai saugios, mokymuisi palankios socialinės emocinės aplinkos puoselėjimą, reagavimą į smurtą ir patyčias pagal mokyklos nustatytą tvarką;
   4. mokinių ugdomosios veiklos apskaitos dokumentų, elektroninio dienyno pildymą.
2. Už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)